פרול

**פרול** (בספרדית: **Ferrol**) היא עיר במחוז לה קורוניה בגליסיה, על חוף האוקיינוס האטלנטי בצפון מערב ספרד. העיר שוכנת בקרבת כף נריום הנזכר בתאוריו של סטראבון (קייפ פריור בשמה המודרני). במפקד האוכלוסין של 2021, העיר מנתה 64,785 תושבים, היישוב השביעי בגודלו בגליסיה. עם אומה (Eume) בדרומה ואורטגל (Ortegal) בצפונה הן יוצרות את האזור האורבני של פרול, ויחד עם לה קורוניה האזור מהווה את המטרופולין השני בגודלו בגליסיה, עם אוכלוסייה כוללת של 640,000 בשנת 2016.

נמל העיר, מבחינת עומקו, קיבולתו והגנתו מסערות הים, הוא מן הטובים באירופה. הכניסה לנמל צרה מאוד, על פתח הנמל חולשים ביצורים, וניתן אף להציב מחסום בפתח הנמל.

העיר הייתה מרכז לבניית ספינות במשך רוב ההיסטוריה שלה, בהיותה מטה הצי הספרדי בצפון המדינה מאז תחילת תקופת בית בורבון. לפני כן, במאה ה-17, בפרול הייתה גם הנשקייה הגדולה ביותר באירופה. בעשור השלישי למאה ה-21, בעיר פועלות כמה מספנות לבניית הספינות הגדולות של קבוצת נוואנטיה, חברת ספנות ספרדית ממשלתית.

פרול היא מקום הולדתו של הדיקטטור פרנסיסקו פרנקו ב-1892. העירייה נקראה רשמית על שמו בשם "אל פרול דל קאודיו " מספטמבר 1938 עד דצמבר 1982. היה זה גם מקום הולדתו של מייסד מפלגת הפועלים הסוציאליסטית הספרדית (PSOE), פבלו איגלסיאס, ב-1850.

העיר היא אחת מנקודות ההתחלה של השביל האנגלי בדרך סנטיאגו. בגלל הדרישת הכנסייה לפיה עולי רגל לסנטיאגו דה קומפוסטלה חייבים לצעוד 100 ק"מ ברגל כדי לקבל תעודה רשמית המעידה על מסעם, פרול היא אחת מנקודות המוצא המועדפות על עולי רגל הצועדים בדרך האנגלית.

האזכור ההיסטורי הראשון של יישוב באתר שבו שוכנת העיר, שנקרא אז בורום (Burum) מופיע בתיאורו של פומפוניוס מלה, היסטוריון רומי אשר בשנת 43 לספירה כתב תיאור מפורט של הפורטוס מגנוס ארטברורום, או Arotebrarum Portum,"הנמל הגדול של הארטברי ". את מקור השם הנוכחי "פרול", ניתן למצוא רק בימי הביניים; מסמך משנת 1087 **' מזכיר את sancto Iuliano de Ferrol, ליד מנזר סן מרטין דה ג'וביה (מבנה מן המאה ה-12, בסגנון [[אדריכלות רומנסקית|רומנסקי]]), השם פרול הוא כנראה האבולוציה המקומית של [[צורת סמיכות|צורת הסמיכות]] של השם [[לטינית|הלטיני]] Ferreolus; פרול היה כנראה, במקורו, אחוזתו של פריולוס אחד. בשנת 1982 ממשלת ספרד אימצה רשמית את השם פרול בהתאם להיסטוריה הארוכה והמסורת שלה.

תיאוריה נוספת לגבי ה[[אטימולוגיה]] של השם פרול היא כי קיים קשר כלשהו למילה הלטינית ''ferro'' ([[ברזל]]), שכן האזור ידוע לאורך ההיסטוריה כעשיר במתכות, בעיקר ברזל [[אלומיניום]], אך גם [[זהב]] ו[[כסף (יסוד)|וכסף]]. ייתכן, מכיוון שמפרץ פרול היה נמל מוגן היטב, [[כפר דייגים|כפר הדייגים]] הישן ששכן באתר בו יושבת העיר, נקרא על שם המתכת על ידי סוחרים שהגיעו למקום.

מסורת אחרת אומרת שמקור השם פרול מגיע מפארול, ברמז לדמות ה[[הרלדיקה|הרלדית]] המופיעה על סמל העיר. עם זאת, לדברי מומחים, הסמל של פרול מתוארך רק למאה השמונה עשרה.

== היסטוריה ==
[[קובץ:Ayuntamiento_Ferrol.JPG|ימין|ממוזער| בית עיריית פרול]]
עדות לקיומם של יישובים אנושיים פרהיסטוריים באזור, אשר לימים יהפוך לעיר פרול, נמצאה בשפע של תאי קבורה ומונומנטים [[מגלית]]ים, כמו גם [[פטרוגליף|פטרוגליפים]] וממצאים ארכאולוגיים אחרים. ה[[פיניקים]] הקימו באזור זה כמה אתרים לייבוש והמלחת דגי [[בקלה]] וקיומם, לצד נוכחות [[יוון העתיקה|היוונים הקדמונים]], מתועדת היטב על ידי היסטוריונים קלאסיים כמו [[הרודוטוס]], [[סטראבון]], [[פומפוניוס מלה]] ו[[תלמי (אסטרונום)|תלמי]]. בתקופה [[האימפריה הרומית|הרומית]], במאה ה-1 לפני הספירה, פעל במקום נמל דייגים דרכו התנהל גם מסחר במתכות (כמו כסף, זהב, פח וברזל ), וסוסי בר. ליד פרול קיים אתר בשם נראיו (Naraío) (יישוב הידוע בזכות טירה מימי הביניים), ששמו נושא דמיון [[פונטיקה|פונטי]] לנריום של בכתבי ההיסטוריון סטראבון (בעידן המודרני נקרא קייפ פריור)**'. בהיספניה העתיקה, חלקים אלה של חצי האי האיברי נשלטו על ידי השבט הקלטי ארטברי (או Arrotrebae), שהעניקו את שמם לפורטוס מגנוס ארטברורום ("הנמל הגדול של הארטברי"), המקיף לא רק את מפרץ פרול אלא גם את שלושת לשונות הים (rias) של בטנזוס (Ferrol, Betanzos ו-A Coruña. פרול הייתה אז, כמו היום, נמל טבעי מעולה באזור שבו הים ידוע בסערות קשות. מבחינה היסטורית, הוא תואר לעיתים קרובות כנמל הטבעי הטוב ביותר באירופה.

לאחר נפילת האימפריה הרומית המערבית פשטו הוונדלים על חצי האי האיברי, כולל פרול, וב-411 התאגדו בממלכת גליסיה הסואבית. ממלכתם מוזגה בשנת 584 על ידי מלך היספניה לאוויגילד לתוך הממלכה הוויזיגותית.

לאחר התמוטטות המדינה הסואבית-וויזיגותית, אירעו בחלקים נוצריים אלה של חצי האי האיברי מעט מאוד שינויים בהשוואה לחלקים אחרים של חצי האי, וכבר בשנת 750 הם הפכו לחלק מממלכת אסטוריאס. עם הזמן, ממלכת אסטוריה התפצלה לממלכות נוצריות נוספות, מה שגרם להעברת השליטה באזור מספר פעמים בין גליסיה, ליאון ולבסוף קסטיליה.
ממוזער|400x400 פיקסלים| מבצר סן פליפה בכניסה לנמל פרול
בשנת 1568 העיר העתיקה מתקופת ימי הביניים נהרסה עד יסוד בשריפה; באותה תקופה נבנו חלקים מהביצורים אשר עדיין ניצבים במאה ה-21 בשפך הנהר. באותה תקופה תפקידה העיקרי של העיר היה נשקייה מלכותית, יותר מאשר נמל ים.

עם הגעתם של הבורבונים במאה ה-18, הפך פרול למרכז מוביל של הצי. פרול הפכה לבירת המחלקה הימית של הצפון, שהוקמה תחת שלטונם של פרננדו השישי וקרלוס השלישי לצורך הגנה על הקולוניות הספרדיות ביבשת אמריקה. נמל העיר פותח והשתכלל במהירות, בעיקר בהנהגתו של המרקיז מאנסנדה, ונמל פרול נעשה כמעט בלתי ניתן לכיבוש מהים, לאור הקשיים בהורדת כוחות על חוף הים התלול מחוץ לנמל וזאת בנוסף לבניית שורה של מבצרים וטירות חדשות, כולל זה של סן קרלוס.
ממוזער| הכנסייה הנאו-קלאסית Igrexa Castrense de San Francisco
ממוזער| קתדרלה משותפת של פרול
המספנות המלכותיות של א גרנייה (A Graña) ופרול, שנבנו בין השנים 1726–1783, ייצרו ספינות בעלות מיגון משופר ביריעות נחושת מבתי החישול של שוביה (Xubia). בשנת 1772 נוסדה האקדמיה המלכותית הספרדית למהנדסי צי בפרול, האקדמיה הראשונה מסוגה בספרד. את העבודה העמלנית ביותר ביצעו בנמל כשש מאות עבדים.

פרול זכתה לפרסום בתולדות המאבק בין האימפריה הספרדית לבריטית בהיותה אחת המובלעות, אשר הצליחה להתגונן בהצלחה מול ניסיונות כיבוש; בעידן ספינות המפרש כמעט בלתי אפשרי היה להטיל הסגר על פרול, שכן רוחות מערביות חזקות היו מרחיקות כל כוח עוין לאורך החוף הצפוני והבוגדני של ספרד אל עבר קוסטה דה מורט (חוף המוות), שם לא ניתן למצוא מקלט בטוח. הגאוגרפיה של פרול איפשרה לצי ספרדי שלם לחמוק מן הנמל בתקופת גאות אחת. עד שהבריטים הצליחו לחדש את המצור, הצי הספרדי כבר יצא לים בבטחה. למרות יתרונות אלה, ירד קרנו של הנמל בתקופת שלטונו של קרלוס הרביעי, ובשנת 1800 יצא לעבר פרול כוח משלוח של הצי בריטי ב-109 כלי שיט במטרה לכבוש את הנמל. הכוח הנחית חיילים על חוף דוניניוס כדי לכבוש את טירת סן פליפה. אף על פי שהכוח המגן צויד רק בארטילריה דלה, הכוח הקטן של הטירה בפיקודו של הרוזן דונאדיו, יחד עם מספר לא מבוטל של אזרחים מתנדבים של פרול, הדפו בהצלחה את המתקפה והצי נסוג. הברית עם הממלכה המאוחדת במהלך מלחמת חצי האי בשנים 1808–1814 לא הצליחה למנוע את ההידרדרות בהצלחתה של העיר. הנשקיות והמבצרים ננטשו והם נכבשו בקלות על ידי הצרפתים בשנת 1809 בקרב קורונה.

עם סיום המלחמה עם הקיסרות הראשונה בחרו רבות מהמושבות בדרום אמריקה בעצמאות מספרד והחלה תקופה של דעיכה משמעותית במספנות פרול, תקופה בה רוב האוכלוסייה האזרחית, הדתית והצבאית נטשה את העיר. בשנת 1824, אוכלוסיית פרול מנתה רק 10,000 אזרחים וכ-6,000 אנשי צבא אשר הוצבו במקום. בית הספר המתמטי להכשרת תותחנים ימיים, בית הספר לנווטים והאקדמיה המלכותית הספרדית למהנדסי צי היו ריקים כמעט לחלוטין מתלמידים, בניגוד מוחלט לשנות העבר המפוארות קודם לקרב טרפלגר ב-1805.
ימין|ממוזער| צילום אווירי של העיר המדגים את אופיו הייחודי של נמל פרול(2009)
בין השנים 1794 ל-1845 נבנו במספנות בפרול רק שתי אוניות קו, תשע פריגטות ומספר גדול של ספינות מלחמה קטנות יותר. לאחר חצי מאה של ירידה בפעילות, פרול איבדה את תואר עיר בירה בתקופת שלטונו של פרננדו השביעי. עם זאת, בתקופת הנהגתו של הקרדינל אלברוני שופצו המספנות באופן ניכר ובתוך שנים ספורות בלבד הושקו ארבע-עשרה אוניות קו גדולות. פעילויות חדשות צצו ופרול העסיקה 2,000 עובדים בבתי יציקה, אשר עבדו בתפוקה מלאה. הוקם בית ספר למהנדסי ימיים שבו למדו 40 תלמידים את העקרונות המדעיים של מקצועם על ידי מדריכים שקיבלו הכשרתם באנגליה ובצרפת. בניהולו של המרקיז דה מולינה, שר הצי הספרדי, נלמדו בהצלחה הטכנולוגיות המתקדמות בעולם באותה עת ובשנת 1858 השיקו המספנות המלכותיות של פרול את ספינת הקיטור הראשונה של ספרד, אשר הייתה גם האונייה הראשונה עם גוף מתכת שנבנתה במדינה.

במחצית השנייה של המאה ה-19 במספנות המלכותיות של פרול הייתה גם תקופה של מתחים חברתיים ופוליטיים, שהגיעו לשיא במרד הרפובליקני הכושל של 1872. אותה עת הפליגו באופן תכוף ספינות קיטור בין פרול לנמל הוואנה בקולוניה הספרדית של קובה, כך שעובדי מספנות שנקלעו לצרות עם הרשויות המקומיות בפרול ברחו לעיתים קרובות לקולוניות הספרדיות באמריקה.
[ממוזער|213x213 פיקסלים| בניין בסגנון [אר נובו|ארט נובו בפרול]]
מימי הארמדה הספרדית ועד המאה ה-21, ספינות רבות הגיעו למפרץ פרול לצורך תיקונים או מקלט מסערות לאחר שניסו לחצות את מפרץ ביסקאיה במזג אוויר גרוע. כך גם קרה לאוניה שנשאה את אחת משתי ממחטי קלאופטרה, הניצבת היום על סוללת התמזה בלונדון, בריטניה. האוניה נכנסה למפרץ פרול ב-19 באוקטובר 1877 לאחר שכמעט טבעה מול החוף המערבי של צרפת חמישה ימים קודם לכן. בבסיס המחט הניצבת בלונדון הוצב שלט המנציח את האירוע ואת אלה שנהרגו בו.

עשר שנים לאחר מלחמת ארצות הברית-ספרד ב-1898, בה איבדה ספרד את קובה ואת הפיליפינים, פנתה ממשלת אנטוניו מאורה לחברה הספרדית לבניית אוניות (Sociedad Española de Construcción Naval – (SECN)) בניסיון לשקם את הצי הספרדי ואת תעשיית בניית הספינות הספרדית. המשקיע העיקרי במאמצי השיקום היה תאגיד בריטי-ספרדי. כל המספנות לבניית אוניות, בתי המלאכה, בתי היציקה והמבדוקים, שהיו בעבר בבעלות המדינה, נמסרו לידי חברות בריטיות נודעות שהיו בעלות מומחיות טכנית מובילה אלה היו אחראיות על בניית הצי הספרדי החדש.

במשך תקופה של שש עשרה שנים, הטכנאים שעבדו במספנות היו בריטים בלבד ומצב זה לא השתנה עד 1925, כאשר הניהול הועבר לידי מהנדסים ספרדים בעקבות שינוי מדיניות שהנהיגה ממשלתו של הדיקטטור מיגל פרימו דה ריברה (1923–1930).

לנוכח פרוץ מלחמת האזרחים בספרד, ובשל החשש מתסיסה חברתית בבסיס הצי, ארגן משרד החוץ בלונדון ספינה להחזרת כל האזרחים הבריטיים אשר נותרו בפרול. ב-22 ביולי 1936 הפליגה HMS Witch מפרול לבריטניה ועל סיפונה העובדים הבריטים. בתחילת המלחמה השתלטה המדינה על המספנות, בתי המלאכה, בתי היציקה והמבדוקים בפרול. הם הולאמו במלואם בשנת 1945 תחת השם "Bazán", מאוחר יותר שונה שם ל"IZAR", ומינואר 2005, נוואנטיה. העיר היא מקום הולדתו של פרנסיסקו פרנקו, שעל שמו היא נקראה רשמית בשם El Ferrol del Caudillo מ-1938 עד 1982. סיום שלטונה של המדינה הספרדית ועליית השלטון הדמוקרטי לא הועילו כדי לעצור את הידרדרותה הכלכלית של פרול, ומ-1982 ועד תחילת שנות ה-90, העיר התמודדה עם בעיות רבות עקב דעיכת המגזר הימי. בתחילתו של האלף השלישי הייתה תקופה של התרחבות כלכלית ושגשוג כללי. נסלל לעיר כביש מהיר חדש ונבנה נמל חיצוני, כמו גם אולמות ומרכזי קניות רבים, בעיקר בפאתי העיר בין פרול לנרון. קונים צעירים ומשפחותיהם פוקדים את החנויות ונהנים בסופי שבוע משירותים כמו באולינג, קפיטריות, חנויות מזון מהיר, בתי קולנוע ומתקני ספורט.

הטייסת הספרדית של הצי הספרדי עדיין נוטלת חלק בתרגילים צבאיים ימיים וביוני 2008 אירחה פרול את תרגיל ימי הגדול של נאט"ו.

תחנת הרכבת פרול נמצאת בסוף קו המסילה המובילה ללוגו והיא מסתעפת מהקו הראשי ממדריד ללה קורוניה הסמוכה אשר נחנכה ב-1904. מאה שנה לאחר מכן, החלה לפעול ה-AVE לגליסיה.

## אַקלִים
בדומה לרוב גליסיה, בפרול יש אקלים ימי לח, המאופיין בטמפרטורות מתונות לאורך השנה, חורפים גשומים וקיץ יבש יחסית, אם כי מעט לח יותר מהאקלים הספרדי הים תיכוני, הטיפוסי בעונת הקיץ.

## דמוגרפיה

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.7,0.9)
ImageSize = width:700 height:425
PlotArea = left: 60 bottom: 30 top: 20 right: 20
DateFormat = x.y
Period = from:0 till:100000
TimeAxis = orientation:vertical
AlignBars = late
ScaleMajor = gridcolor:darkgrey increment:20000 start:0
ScaleMinor = gridcolor:lightgrey increment:5000 start:0
BackgroundColors = canvas:sfondo
BarData=
 bar: 1857 text: 1857
 bar: 1877 text: 1877
 bar: 1887 text: 1887
 bar: 1900 text: 1900
 bar: 1910 text: 1910
 bar: 1920 text: 1920
 bar: 1930 text: 1930
 bar: 1940 text: 1940
 bar: 1950 text: 1950
 bar: 1960 text: 1960
 bar: 1970 text: 1970
 bar: 1981 text: 1981
 bar: 1996 text: 1996
 bar: 2000 text: 2000
 bar: 2005 text: 2005
 bar: 2010 text: 2010
 bar: 2015 text: 2015
 bar: 2021 text: 2021
PlotData=
 color:barra width:20 align:center
 bar: 1857 from:18669 till: 0
 bar: 1877 from:23848 till: 0
 bar: 1887 from:25701 till: 0
 bar: 1900 from:25281 till: 0
 bar: 1910 from:26331 till: 0
 bar: 1920 from:30350 till: 0
 bar: 1930 from:35563 till: 0
 bar: 1940 from:59829 till: 0
 bar: 1950 from:77030 till: 0
 bar: 1960 from:74766 till: 0
 bar: 1970 from:87736 till: 0
 bar: 1981 from:87691 till: 0
 bar: 1996 from:83048 till: 0
 bar: 2000 from:81255 till: 0
 bar: 2005 from:77155 till: 0
 bar: 2010 from:73638 till: 0
 bar: 2015 from:69452 till: 0
 bar: 2021 from:64785 till: 0
PlotData=
 bar: 1857 at: 18669 fontsize:S text: 18.669 shift:(0,5)
 bar: 1877 at: 23848 fontsize:S text: 23.848 shift:(0,5)
 bar: 1887 at: 25701 fontsize:S text: 25.701 shift:(0,5)
 bar: 1900 at: 25281 fontsize:S text: 25.281 shift:(0,5)
 bar: 1910 at: 26331 fontsize:S text: 26.331 shift:(0,5)
 bar: 1920 at: 30350 fontsize:S text: 30.350 shift:(0,5)
 bar: 1930 at: 35563 fontsize:S text: 35.563 shift:(0,5)
 bar: 1940 at: 59829 fontsize:S text: 59.829 shift:(0,5)
 bar: 1950 at: 77030 fontsize:S text: 77.030 shift:(0,5)
 bar: 1960 at: 74766 fontsize:S text: 74.766 shift:(0,5)
 bar: 1970 at: 87736 fontsize:S text: 87.736 shift:(0,5)
 bar: 1981 at: 87691 fontsize:S text: 87.691 shift:(0,5)
 bar: 1996 at: 83048 fontsize:S text: 83.048 shift:(0,5)
 bar: 2000 at: 81255 fontsize:S text: 81.255 shift:(0,5)
 bar: 2005 at: 77155 fontsize:S text: 77.155 shift:(0,5)
 bar: 2010 at: 73638 fontsize:S text: 73.638 shift:(0,5)
 bar: 2015 at: 69452 fontsize:S text: 69.452 shift:(0,5)
 bar: 2021 at: 65560 fontsize:S text: 64.785 shift:(0,5)
 היסטוגרמה של התפתחות האוכלוסייה של פרול משנת 1877. (מתוך: *Censos de población INE*)


## כלכלה
# תעשיות עיקריות - חקלאות (גידול סוסים), חקלאות ימית (בריכות דגים), דיג באוקיינוס האטלנטי, כרייה, יערנות, מחצבות ומנסרות עץ.
# תעשיות משניות - בניית ספינות, מנועי ספינות, טורבינות רוח, ציוד חשמלי, מפעלי מתכת, אופנה, מזון (שימורי דגים) ומוצרי עץ.
# מגזר השירותים - מסחר, נמלי דיג נמל צבאי, מסעדות, מדיה חדשותית, מלונאות, פנאי ותיירות, תחרויות גלישה עולמיות, בתי חולים וחינוך.

## ימי חג בעיר

## קישורים חיצוניים
* 

* 

## ערים תאומות
* וילה דה קונדה, 1973
* לוגו, 2000
* מונדוניידו 2004
* אדלייד 2010

## הערות שוליים

קטגוריה:ספרד: ערי חוף
קטגוריה:גליסיה: ערים
קטגוריה:ספרד: ערי נמל
קטגוריה:מפרץ ביסקאיה: ערי נמל